“મારા માતાપિતાના છૂટ્ટાછેડા, એમના માટે લગ્ન એક બોજ બની ગયા હતા. એક એવું બંધન કે જે તૂટવા માટે તત્પર રહેતું, દરરોજના લડાઈ ઝઘડા, અપેક્ષાઓ – આક્ષેપો અને આ બધાનો એકમાત્ર સાક્ષી હું. પંદર વરસ સુધી આ બધું મારા નસીબમાં લખાયેલું હતું, એ પછી બંને અલગ થઈ ગયાં એકબીજાથી તો ખરા પણ સાથે સાથે મારાથી પણ.. મારા દાદા-દાદી ન હોત તો ખબર નહિં મારૂ શું થયું હોત, એટલે જ મને લગ્ન પર બિલકુલ વિશ્વાસ નથી. લગ્નના નામથી મારી એ જૂની યાદો તાજી થઈ જાય છે, સંબંધોનો આવો કરુણ અંજામ મારે નથી જોઈતો.”